
Nr. 5424/03.06.2026
STUDIU DE OPORTUNITATE 
privind aprobarea vânzării prin licitație publică a unor terenuri situate în localitatea Macea, str. Primăriei, comuna Macea, județul Arad, destinate realizării de spații comerciale sau de prestări servicii, precum și a unui teren din localitatea Sânmartin, str. Ioan Slavici

Potrivit art.363 din OUG nr.57/2019 privind Codul Administrativ:
   „Reguli speciale privind procedura de vânzare a bunurilor din domeniul privat
    (1) Vânzarea bunurilor din domeniul privat al statului sau al unităţilor administrativ-teritoriale se face prin licitaţie publică, organizată în condiţiile prevăzute la art. 334 - 346, cu respectarea principiilor prevăzute la art. 311, cu excepţia cazurilor în care prin lege se prevede altfel.

    (2) Stabilirea oportunităţii vânzării bunurilor din domeniul privat al statului sau al unităţilor administrativ-teritoriale şi organizarea licitaţiei publice se realizează de către autorităţile prevăzute la art. 287, cu excepţia cazurilor în care prin lege se prevede altfel.

    (3) Vânzarea prin licitaţie publică a bunurilor imobile proprietate privată a statului, cu excepţia cazurilor în care prin lege se prevede altfel, se aprobă prin hotărâre a Guvernului.

    (4) Vânzarea prin licitaţie publică a bunurilor imobile aparţinând unităţilor administrativ-teritoriale se aprobă prin hotărâre a consiliului judeţean, a Consiliului General al Municipiului Bucureşti, respectiv a consiliului local al comunei, al oraşului sau al municipiului, după caz.”

Prezentare generala
Comuna Macea intenţionează să vândă prin organizarea unei proceduri de licitaţie publică:

- un număr de trei imobile, terenuri în suprafaţă de 787 mp, 835 mp și, respectiv, 1037 mp, situate în intravilanul localităţii Macea, str. Primăriei nr. 82 și 86-88, judeţul Arad, înscrise în cărțile funciare: 314723 Macea, având nr. cad. 314723, 314724 Macea, având nr. cad 31724 și 314730 Macea, având nr. cad nr. 314730;
- un imobil, teren în suprafață de 2612 mp, situat în intravilanul localităţii Sânmartin, str. Ioan Slavici nr. 2, jud. Arad, înscris în cartea funciară 315425 Macea, cu nr. cad 315425.
Prin vânzarea celor patru parcele Comunei Macea urmăreşte suplimentarea veniturilor bugetului local, dar în același timp să fie realizate construcţii având destinaţia de spații comerciale sau de prestări servicii, care în mod indirect vor atrage o crește a veniturile comunei din impozitele și taxele locale colectate. Administrația urmărește de asemenea diversificare activităților comerciale și a servciilor oferite locuitorilor comunei, în vederea dezvoltării economice a comunității locale, creșterii calității vieții, creeerii de noi locuri de muncă. 

 Elemente juridice
· Denumirea şi categoria din care face parte:
Un număr de patru imobile:

 - trei terenuri virane, având categoria de folosinţă pășune în intravilan, situate în localitatea Macea, str. Primăriei, nr. 82, 86 și 88, judeţul Arad;

- un teren viran, având categoria de folosință arabil, situat în localitatea Sânmartin, str. Ioan Slavici nr. 2, județul Arad
     Imobilele care se propun pentru vânzare aparţin domeniului privat al comunei Macea.

· Persoana juridică care îl administrează:

     Imobilul care se propune a fi vândut se află în administrarea directă a Consiliului Local al comunei Macea.
· Titlul juridic în baza căruia este deţinut:
Terenul aparţine domeniului privat al comunei Macea, în administrarea directă a Consiliului Local al comunei Macea conform cărții funciare nr. 314723 Macea, cărții funciare nr. 314724 Macea, cărții funciare nr. 314730 Macea și cărții funciare nr. 315425 Macea.
Situaţia juridică actuală: în prezent, imobilele propuse pentru a fi vândute fac parte din domeniul privat al comunei Macea.
· Sarcini de care este grevat:  terenul nu este grevat de sarcini. 
Elemente tehnice teren situat în intravilanul localităţii Macea, str. Primăriei, nr. 82 , nr. 86 și, respectiv, nr. 88  judeţul Arad
Imobilele au acces din DJ 709B printr-un segment de drum de circa 20 m, care descarcă traficul pe strada Primăriei. 
· Plan de situaţie: planul de amplasament și delimitare a imobilelor care se scot la licitaţie în vederea vânzării este anexat la prezentul studiu de oportunitate.
· Date şi condiţii urbanistice: 

· Destinaţia stabilită prin PUZ: funcţiunea de locuire zona rezidentială-locuinte in mediul rural (spaţiu pentru locuit + anexe gospodaresti)
· Funcţiunile complementare admise ale zonei: zonă pentru institutii publice și servicii de interes general; zonă pentru spații comerciale și prestări servicii; zonă de perdele de protecție și spații verzi organizate; zonă pentru ateliere prelucrătoare nepoluante și de mici dimensiuni; zonă pentru căi de comunicaţie și construcții aferente; zonă pentru reţele și instalații tehnico edilitare
· Activităţile - Terenul poate fi valorificat pentru activităţi precum: spații comerciale și prestări de servicii, ateliere prelucrătoare nepoluante, de mici dimenisuni.
Pentru funcţionare, adjudecatarul va obţine toate avizele, acordurile şi autorizaţiile necesare, prevăzute de legislaţia în vigoare.
Pentru mai multe detalii legate de constrângerile urbanistice care poartă asupra terenurilor din localitatea Macea, str. Primăriei nr. 82,86 și 88, se va consulta Certificatul de urbanism nr. 16 din 26.03.2026 emis de Primarul comunei Macea.
· Dotarea cu utilităţi: Terenul dispune de toate rețelele de utilități publice (apă, canalizare, gaze naturale, energie electrică) la stradă. Racordul/branşamentul la reţeaua de utilităţi (, gaze naturale și energie electrică) va fi suportat de către adjudecatarul terenului, care va obține în prealabil toate avizele, acordurile şi autorizaţiile necesare, prevăzute de legislaţia în vigoare. Branșamentul la rețeaua de apă, respectiv racordul la canalizare, sunt asigurate de către Comuna Macea, iar adjudecatarul licitației este obligat să încheie contractele de furnizare a a apei și de canalizare cu 
Elemente tehnice teren situat în intravilanul localităţii Sânmartin, str. Ioan Slavici, nr.2  judeţul Arad 
-   Destinaţia stabilită prin PUG: locuinte in mediul rural.
- Funcţiunile complementare admise ale zonei: zonă pentru institutii publice și servicii de interes general; zonă pentru spații comerciale și prestări servicii; zonă de perdele de protecție și spații verzi organizate; zonă pentru ateliere prelucrătoare nepoluante și de mici dimensiuni; zonă pentru căi de comunicaţie și construcții aferente; zonă pentru reţele și instalații tehnico edilitare.
Utilitățile apă, gaz și electricitate se află la circa 50 m de parcelă.

Pentru mai multe detalii legate de constrângerile urbanistice care poartă asupra terenului din localitatea Sânmartin, str. Ioan Slavici nr. 2, se va consulta Certificatul de urbanism nr. 20 din 15.04.2026 emis de Primarul comunei Macea.
· Elemente economice

Motivele de ordin economic, financiar, social şi de mediu care justifică vânzarea:

Motivele de ordin tehnic, economic, financiar, social si de mediu care justifică vânzarea terenului sunt:

· valorificarea resurselor existente în scopul realizării unei extinderi economice solide a comunei Macea;
· asigurarea unei sustenabilităţi şi a unei dezvoltări durabile;
· crearea de noi locuri de muncă;

Pentru atingerea obiectivelor propuse prin prezentul Studiu de oportunitate, este necesară  asigurarea şi ducerea la îndeplinire de către adjudecatar a următoarelor măsuri, care vor fi realizate în mod cumulativ:
-  în termen de maxim 12 luni de la data semnării contractului de vânzare-cumpărare adjudecatarul este obligat să obțină autorizația de construire; 

· durata de execuţie a obiectivului va fi de 36 luni de la data eliberării autorizaţiei de construire (având la dispoziție un interval de 12 luni în care solicitantul este obligat să înceapă lucrările), care poate fi prelungită conform Legii nr. 50/1991 privind autorizarea executării lucrărilor de construcţii in forma actualizata, cu maxim 12 luni, la cererea adjudecatarului;
· racordarea imobilului la rețeaua de distribuție a apei potabile și canalizare în termen de maxim 36 luni de la data eliberării autorizației de construire.



Potrivit art. 363 alin. (6) din OUG 57/2019 privind Codul Administrativ „(…) preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi prin licitaţie publică, şi valoarea de inventar a imobilului.”

Se constată că valoarea cea mai mare dintre dintre valoarea de inventar a terenului și valoarea de piață a acestui, stabilită prin Rapoartele de evaluare nr. AR 11236-11239/14 05 2026 întocmite de către SC EVALUAR S.R.L. este aceasta din urmă. Astfel, 
	Adresa terenului
	Cartea Funciară a imobilului
	Suprafața (mp)
	Valoare inventar (lei)
	Valoare conform raport evaluare, fără TVA

	Str. Primăriei nr. 88, Macea
	314723
	1.037
	53333
	14500 Euro

	Str. Primăriei nr. 86, Macea
	314724
	835
	42943
	11700 Euro

	Str. Primăriei nr. 82, Macea
	314730
	787
	40475

	12600 Euro

	Str. Ioan Slavici nr. 2, Sânmartin
	315425
	2.612
	85580
	18300 Euro



Drept urmare, preţul de pornire la licitaţie va fi cel stabilit prin rapoartele de evaluare nr. AR 11236-11239/14 05 2026 întocmite de către SC EVALUAR S.R.L.
Modalitatea de organizare a licitaţiei : Tipul de licitaţie va fi licitaţie publică cu ofertă în plic.

Date referitoare la procedura de vânzare

· licitaţia se va organiza şi desfăşura în termen maxim de 40 de zile de la data emiterii hotărârii Consiliului Local la comunei Macea;
· garanţia de participare va fi în valoare de 10% din preţul de vânzare a terenului;
· la şedinţa de licitaţie publică vor participa numai ofertanţii care au fost preselectaţi pe baza îndeplinirii prevederilor din caietul de sarcini şi din documentaţia de elaborare şi prezentare a ofertei;
· Cumpărătorul achită preţul integral la data încheierii contractului de vânzare –cumpărare, dar nu mai târziu de 30 de zile de la adjudecarea terenului;

· Taxele notariale şi celelalte cheltuieli ocazionate cu vânzarea terenului se vor suporta de Cumpărător, potrivit prevederilor legale în vigoare.

Termenul previzibil pentru realizarea procedurii de vânzare: maxim 40 de zile.  
Întocmit:

Compartimet administrarea doemniului public și privat

Consilier superior

Voichița-Maria Maier

Compartiment contabilitate, buget

Consilier superior

Andrei-Adrian Mureșan

Compartiment urbanism

Consilier principal

Simona-Adriana Vancia

